Tanangerlisten

Tanangerlisten var en lokal liste som stilte til valg i Sola kommune. Tanangerlisten ble opprettet i 2003 med tanke på å forsvare interessene til innbyggerne i Tananger og fikk ved kommunevalget samme år innvalgt Inger Tranvåg som representant i kommunestyret. Ved kommunestyrevalget 2007 fikk partiet inn de tre representantene Inger Tranvåg, Viggo Stenbekk og Knut Sommerfeldt-Jacobsen. Tranvåg ble også innvalgt i formannskapet. Den store saken den gang var Lyse sitt LNG-anlegg i Risavika og bekymringen rundt sikkerhet og prosessen rundt kommunestyrevedtaket der tillatelse til plasseringen ble gitt.

Ved kommunestyrevalget 2011 ble Bjarte Kristiansen og Ole-Jørgen Østensen valgt inn i kommunestyret. Bjarte Kristiansen satt i formannskapet.

Tanangerlisten stilte siste gang til kommunestyrevalget 2015.

Eksterne lenker 
 Hjemmeside

Politiske partier etablert i 2003
Politikk i Sola
Tidligere politiske partier i Norge